Diari Oficial de la Generalitat Valenciana


Sumari del DOGV 2030, del 24-05-1993 (1993/828038)

ORDRE de 18 de maig de 1993, de la Conselleria de Cultura, Educació i Ciència, per la qual dicta normes per a l'elecció d'òrgans unipersonals de govern en determinats centres docents públics no universitaris de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/05/18/(2)/dof/vci/html**

### Dades del document

Número de DOGV
:   2030

Data del DOGV
:   24-05-1993

Secció del DOGV
:   DISPOSICIONS GENERALS

Número del document
:   1993/828038


Data del document
:   18-05-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 18 de maig de 1993, de la Conselleria de Cultura, Educació i Ciència, per la qual dicta normes per a l'elecció d'òrgans unipersonals de govern en determinats centres docents públics no universitaris de la Comunitat Valenciana.  
La Llei Orgànica 8/1985, de 3 de juliol, reguladora del dret a l?educació (LODE), determina en el títol III l?elecció dels òrgans unipersonals de Govern dels centres docents públics no universitaris.  
El Decret 12/1986, de 10 de febrer, modificat pels decrets 99/1988, de 4 de juliol, i 68/1989, de 5 de maig, i el Decret 90/1986, de 8 de juliol, modificat per Decret 180/1988, de 15 de novembre, tots ells del Govern Valencià, regulen el procediment d'elecció dels òrgans unipersonals de Govern dels centres públics d'Educació General Bàsica, Batxillerat, Formació Professional i d'ensenyaments especialitzats.  
Com que està a punt de concloure el mandat d'alguns dels titulars d'aquests òrgans en cal procedir a la convocatòria d'eleccions per a la renovació.  
En atenció d'aquests motius, de conformitat amb les disposicions abans esmentades i fent us de les facultats que em confereix l'article 35 de la Llei de Govern Valencià  
ORDENE  
Primer  
Convocar eleccions de directors de centres públics de Preescolar, Educació General Bàsica, Educació Primària, Educació Secundària, Batxillerat, Formació Professional i ensenyaments especialitzats, que es troben inclosos en algun dels supòsits següents:  
a) Als centres els directors dels quals finalitzen el mandat el 30 de juny de 1993.  
b) Als centres que tinguen director nomenat amb caràcter provisional o accidental.  
c) Als centres als quals es trobe vacant el lloc de director, per qualsevol de les causes previstes en l'article cinquè del Decret 12/1986, de 10 de febrer, i en el mateix article del Decret 90/1986, de 8 de juliol, ambdós del Govern Valencià.  
Segon  
Als centres a què es refereix el número anterior, es procedirà a l?elecció de director davant la mesa electoral constituïda d'acord amb el que disposa l'article 17 del Decret 12/1986 i en l'article 16 del Decret 90/1986, segons la naturalesa del centre. La votació es realitzarà el dia i l?hora que determine aquesta mesa electoral, entre el 16 i el 28 de juny de 1993, ambdós inclusivament.  
L'endemà de la votació, la mesa electoral trametrà al director territorial de Cultura i Educació respectiu l'acta amb el resultat de l?elecció, amb proposta de nomenament, si escau, a favor de la candidatura que haja obtingut la majoria absoluta.  
Si en primera votació cap candidatura no obté majoria absoluta, 48 hores després es procedirà a efectuar la segona votació. La mesa electoral trametrà l?endemà l'acta d'aquesta votació i, si escau, la proposta de nomenament de la candidatura que haja obtingut majoria absoluta al director territorial de Cultura i Educació.  
Tercer  
Per tal de poder realitzar els nomenaments dels altres  
càrrecs directius, el director electe presentarà davant el consell escolar la proposta de membres del seu equip directiu per a la seua elecció, donat cos que no ho hagués fet en el moment de la presentació de la seua candidatura, en la forma prevista en l'article 18 del Decret 12/1986 i en l'article 17 del Decret 90/1986. Designats aquests càrrecs, el director del centre trametrà la proposta de nomenament a la direcció territorial de Cultura i Educació corresponent, per tal que realitze aquest nomenament d'acord amb el que disposen els decrets esmentats.  
Quart  
En absència de candidats o quart aquests no obtindran  
majoria absoluta, el director territorial corresponent procedirà d'acord amb allò que disposa l'article 17.4 del Decret 12/1986, de 10 de febrer, o l'article 16.4 del Decret 90/1986, de 8 de juliol.  
DISPOSICIONS FINALS  
Primera  
Autoritze la Secretaria General perquè dicte les instruccions que calguen per al desplegament i l'aplicació d'aquesta ordre.  
Segona  
Els directors territorials de Cultura Educació, el director actual dels centres i la mesa electoral que amb aquesta finalitat es constituirà, adoptaran les mesures que calguen per garantir el desplegament normal del procés d'elecció a què es refereix aquesta ordre.  
Tercera  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 18 de maig de 1993.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI